CELEX: 62013TN0005
Language: fi
Date: 2013-01-09 00:00:00
Title: Asia T-5/13: Kanne 9.1.2013 — Iran Liquefied Natural Gas v. neuvosto

23.2.2013   
            
            
               FI
            
            
               Euroopan unionin virallinen lehti
            
            
               C 55/24
            
         Kanne 9.1.2013 — Iran Liquefied Natural Gas v. neuvosto
   (Asia T-5/13)
   2013/C 55/42
   Oikeudenkäyntikieli: englanti
   
      Asianosaiset
   
   
      Kantaja: Iran Liquefied Natural Gas Co. (Teheran, Iran) (edustajat: solicitor J. Grayston, asianajajat G. Pandey, P. Gjørtler, D. Rovetta, D. Sellers ja N. Pilkington)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 15.10.2012 annetun neuvoston päätöksen 2012/635/YUTP (1) ja 15.10.2012 annetun neuvoston täytäntöönpanoasetuksen (EU) N:o 945/2012 (2) siltä osin kuin kantaja on näissä riidanalaisissa toimissa merkitty luetteloon henkilöistä, yhteisöistä ja elimistä, joihin sovelletaan rajoittavia toimenpiteitä
            
         
               —
            
            
               velvoittamaan vastaajan korvaamaan tästä oikeudenkäynnistä aiheutuvat kulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ensimmäinen kanneperuste perustuu kuulluksi tulemista koskevan oikeuden loukkaamiseen sen vuoksi, ettei neuvosto järjestänyt kantajan kuulemista eikä tämän perustelemiseksi ollut mitään vastakkaisia perusteita erityisesti juoksevien sopimusoikeudellisten sitoumusten velvoittavuutta koskevilta osin.
            
         
               2)
            
            
               Toinen kanneperuste perustuu siihen, että neuvosto laiminlöi ilmoitusvelvollisuutensa, sillä se ei antanut riidanalaisia toimia tiedoksi kantajalle.
            
         
               3)
            
            
               Kolmas kanneperuste perustuu perustelujen riittämättömyyteen sen vuoksi, että neuvosto on vahvistanut kantajalle perusteluiden vähäisyyden eikä kantajan pyyntöihin saada asiakirjat tutustuttavakseen ole vastattu.
            
         
               4)
            
            
               Neljäs kanneperuste perustuu puolustautumisoikeuksien loukkaamiseen sen vuoksi, että vastaajalta evättiin mahdollisuus esittää tehokkaasti väitteitä neuvoston toteamuksia vastaan, sillä näitä toteamuksia ei annettu kantajalle.
            
         
               5)
            
            
               Viides kanneperuste perustuu ilmeiseen arviointivirheeseen, sillä kantaja ei vastoin neuvoston väittämää ole National Iranian Oil Companyn tytäryhtiö eikä neuvosto ole missään tapauksessa näyttänyt, että vaikka kantaja olisi mainitun yhtiön tytäryhtiö, Iranin valtiolle olisi koitunut tästä taloudellista etua vastoin riidanalaisten toimien tarkoitusta.
            
         
               6)
            
            
               Kuudes kanneperuste perustuu perusoikeutena taatun omistusoikeuden loukkaamiseen sen vuoksi, että määrätessään pankille kantajan omistuksia ja juoksevia sopimusoikeudellisia sitoumuksia neuvosto loukkasi perusoikeutena taattua omistusoikeutta toteuttamalla toimenpiteitä, joiden oikeasuhteisuutta ei voitu varmistaa.
            
         
      (1)  Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta 15.10.2012 annettu neuvoston päätös 2012/635/YUTP (EUVL L 282, s. 58).
   
      (2)  Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.10.2012 annettu neuvoston täytäntöönpanoasetus (EU) N:o 945/2012 (EUVL L 282, s. 16).